**Pályázati felhívás Pannon Start Ösztöndíjra**

**a 2024A (alap) és 2024P (pót) felsőoktatási felvételi eljárásban felvett hallgatók számára**

**A PÁLYÁZATI FELHÍVÁS CÉLJA**

A Pannon Egyetem (a továbbiakban: Egyetem) a Hallgatói Követelményrendszer 92.§ (19)-(23) bekezdése alapján pályázatot hirdet Pannon Start Ösztöndíjra (a továbbiakban: ösztöndíj) a 2024. szeptemberben induló képzésekre vonatkozó 2024A és 2024P felsőoktatási felvételi eljárásokban, a 2024/2025. tanév őszi félévtől induló képzésekre az alábbiak szerint.

1. Az ösztöndíj célja az igazán elkötelezett, kiemelkedő felvételi eredményeket elérő diákok támogatása, tanulmányaik első évében.
2. Az **ösztöndíj mértéke 1.000.000 Ft/ fő,** két féléves, félévenként 500.000 Ft-os részletben jelen kiírás feltételeinek megfelelően.

**PÁLYÁZÁSRA JOGOSULTAK KÖRE**

1. Az ösztöndíjra azok az **alapszakos hallgatók** pályázhatnak, akik 2024 szeptemberében **első** alkalommal iratkoznak be a Pannon Egyetem valamely **nappali** tagozatos alapszakára.
2. Az irányadó **maximális ösztöndíjas létszámot** adott karon az Egyetem a következők szerint határozza meg:
   1. Gazdaságtudományi Kar 5 fő
   2. Mérnöki Kar 5 fő
   3. Műszaki Informatikai Kar 5 fő
   4. Zalaegerszegi Egyetemi Központ 3 fő (képzési területenként 1-1)
   5. Körforgásos Gazdaság Egyetemi Központ Nagykanizsa 3 fő (képzési területenként 1-1)
3. Pályázni azon hallgatók pályázhatnak, akik a 2024/2025-ös felvételi eljárás során **legalább a következő felvételi pontszámmal rendelkeznek**:
   1. Gazdaságtudományi Kar 400 pont
   2. Mérnöki Kar 400 pont
   3. Műszaki Informatikai Kar 400 pont
   4. Zalaegerszegi Egyetemi Központ
      1. Gazdasági képzések 400 pont
      2. Műszaki, természettudományi képzések 400 pont
      3. Informatikai képzések 400 pont
   5. Körforgásos Gazdaság Egyetemi Központ Nagykanizsa
      1. Gazdasági képzések 400 pont
      2. Műszaki, természettudományi képzések 400 pont
      3. Informatikai képzések 400 pont
4. A **sorrend kialakítása** a felvételi pontszámon túl az országos versenyeredmények, ill. a Pannon Egyetemen által szervezett szakmai/tanulmányi versenyeken és továbbtanulási programokon elért eredmények alapján történik.

**PONTOZÁSI REND A PÁLYÁZATOK SZAKMAI ÉRTÉKELÉSÉHEZ**

1. **Megszerezhető pontok:**
   * 1. Felvételi pontszám
     2. Versenyeredmények, középiskolai években végzett TDK tevékenység, részvétel a Pannon Egyetem továbbtanulási programjain - max. 50 pont
     3. Motivációs levél - max. 20 pont

**ÖSZTÖNDÍJAS JUTTATÁSOK**

1. Az ösztöndíj **időtartama legfeljebb 2 félév**. Az ösztöndíjak folyósítása **félévente**, a **félév lezárását követően** történik a következő feltételek teljesülése esetén:
   1. Mintatanterv szerinti elvárt tárgyak és kreditek teljesítése, továbbá
   2. Kiemelkedő tanulmányi eredmény elérése a következő minimumfeltételekkel (súlyozott tanulmányi átlag):
      1. – gazdaságtudományok 4,00
      2. – informatika 3,75
      3. – műszaki, természettudományi 3,75
   3. Tudományos kutatómunka elkezdése, bekapcsolódás tanszéki (intézeti), és/vagy szakkollégiumi kutatómunkába
   4. legfeljebb 2 oldalas beszámoló elkészítése és határidőre történő leadása a félév során elkezdett/végzett kutatási tevékenységről
   5. legfeljebb 1 oldalas témavezetői értékelés a félév során elkezdett/végzett kutatási tevékenységről, amely a pályázó tevékenységét megfelelőnek értékeli

**A PÁLYÁZÁS MÓDJA**

1. A pályázatokat a Neptun rendszeren keresztül kell benyújtani.

Az ösztöndíj pályázat benyújtásának határideje: **2024. szeptember 15. 23:59**.

**BENYÚJTANDÓ DOKUMENTUMOK**

-Versenyeredményeket, középiskolás programokon való részvétel(eke)t igazoló dokumentumok

- Motivációs levél, amiben a pályázó röviden ismerteti eddigi tevékenységét és célkitűzéseit

**PÁLYÁZATI ELJÁRÁS** Bírálati határidő: **2024. szeptember 30.**

1. A pályázókat a Pannon Egyetem elektronikusan értesíti a pályázat eredményéről (elfogadás/elutasítás). A döntés ellen fellebbezésnek helye nincs.

**TOVÁBBI TUDNIVALÓK**

1. Az Ösztöndíjra jogosító oklevél átadása sajtónyilvános eseményen történik a bírálati határidőt követően.
2. A Pannon Start ösztöndíjjal kapcsolatban érdeklődni az [pannonstart@uni-pannon.hu](mailto:pannonstart@uni-pannon.hu) címen lehet.
3. A Pannon Start és a UPlifting támogatások egyidejűleg nem nyerhetők el.